# Пречице

Свезе тастера вам омогућавају да користите комбинације притисака тастера на тастатури како бисте убрзали и олакшали ваше кретање по вашем радном окружењу. Коришћењем свеза тастера, можете понекад постићи то да ваше коришћење рачунара буде тако брзо и делотворно, и да се ваши пријатељи и другари просто запање док вас гледају како радите.

Најопштије и добро познате свезе тастера су „Сачувај“ и „Изађи“: „Ктрл+S“ и „Ктрл+Q“ у Мајкрософт Виндоузу.

„Мејт“ вам омогућава да подесите које се свезе тастера користе на бројним местима на вашој радној површи.

## Сучеље свеза тастера

Сучеље свеза тастера је врло једноставно. Има једну опцију за одређивање шеме свезе тастера за коришћење у програмима. Имате две опције: Основну и емакс.

Основна користи „Ктрл-S“ и остале свезе које су познате већини корисника из „Мајкрософт Виндоуз“ оперативног система.

емакс је популаран уређивач текста за Линукс и Јуникс засноване системе. емакс користи другачије свезе тастера од основних. На пример, у њему се чување врши помоћу „Ктрл-X-S“.